Φρανς Βάγκνερ (καλαθοσφαιριστής)

Ο Φρανς Γιάκομπ Βάγκνερ (γερμανικά: Franz Jacob Wagner) (γενν. 27 Αυγούστου 2001) είναι Γερμανός επαγγελματίας καλαθοσφαιριστής, ο οποίος αγωνίζεται ως σμολ φόργουορντ για τους Ορλάντο Μάτζικ.

 Κολεγιακή σταδιοδρομία 

 Επαγγελματική σταδιοδρομία 

 Άλμπα Βερολίνου (2017–2019) 
Τη σεζόν 2018–19, ο Βάγκνερ έπαιξε με διπλό συμβόλαιο τόσο για την Άλμπα Βερολίνου στο Πρωτάθλημα Γερμανίας (BBL), όσο και για την ΣΣΦ Λοκομοτίβε Μπερνάου στο πρωτάθλημα Τρίτης Κατηγορίας. Τον Μάιο του 2019 κέρδισε το βραβείο του Καλύτερου Νεαρού Παίκτη του Πρωταθλήματος Γερμανίας. Στο 2ο παιχνίδι των τελικών του πρωταθλήματος εναντίον της Μπάγερν Μονάχου, ο Βάγκνερ σημείωσε 14 πόντους(ρεκόρ καριέρας), με 100% ευστοχία (6 στα 6). Μέχρι το τέλος της σεζόν, είχε μέσο όρο 4,6 πόντους σε 12,4 λεπτά ανά αγώνα στο πρωτάθλημα και έπαιξε περιορισμένα λεπτά στο EuroCup.

 Ορλάντο Μάτζικ (2021–σήμερα) 
Ο Βάγκνερ επιλέχθηκε με την 8η επιλογή στο NBA Ντραφτ του 2021 από τους Ορλάντο Μάτζικ. Υπέγραψε συμβόλαιο με τους Μάτζικ στις 3 Αυγούστου. Ο Βάγκνερ σημείωσε το πρώτο του νταμπλ-νταμπλ στο ΝΒΑ, με 14 πόντους, 11 ριμπάουντ και 6 ασίστ, στις 18 Δεκεμβρίου, ενάντια στους Μπρούκλιν Νετς. Στις 27 Δεκεμβρίου 2021, ο Βάγκνερ σημείωσε 38 πόντους (ρεκόρ καριέρας) σε μια ήττα με 127–110 από τους Μιλγουόκι Μπακς. Ο Βάγκνερ ανακηρύχθηκε Πρωτοεμφανιζόμενος του Μήνα στην Ανατολική Περιφέρεια για αγώνες που διεξήχθησαν τον Δεκέμβριο. Το δεύτερο νταμπλ-νταμπλ του Βάγκνερ στο ΝΒΑ σημειώθηκε στις 12 Ιανουαρίου 2022, κόντρα στους Ουάσινγκτον Ουίζαρντς, με 14 πόντους και 10 ασίστ. Αυτή ήταν η πρώτη φορά που ένας πρωτοεμφανιζόμενος φόργουορντ των Μάτζικ κατέγραψε 10 ή περισσότερες ασίστ σε έναν αγώνα. Μετά τη σεζόν 2021–22 του NBA ονομάστηκε στην Πρώτη All-Rookie Ομάδα.

Στις 5 Νοεμβρίου 2022, ο Βάγκνερ κατέγραψε 31 πόντους και 6 ασίστ στην ήττα με 126–123 στη παράταση από τους Σακραμέντο Κινγκς. Στις 29 Δεκεμβρίου, τιμωρήθηκε από το ΝΒΑ για ένα παιχνίδι χωρίς αμοιβή, λόγω του ότι βγήκε από τον πάγκο κατά τη διάρκεια ενός καυγά σε έναν αγώνα με τους Ντιτρόιτ Πίστονς την προηγούμενη μέρα. Ο Βάγκνερ ολοκλήρωσε τη δεύτερη χρονιά του με μέσο όρο 18,6 πόντους, 4,1 ριμπάουντ και 3,5 ασίστ ανά αγώνα.

 Εθνική ομάδα 
μικρογραφία|Ο Βάγκνερ με την Εθνική Γερμανίας Κ18 στο Τουρνουά Άλμπερτ Σβάιτσερ του 2018
Ο Βάγκνερ έπαιξε για τη Γερμανία στο Ευρωπαϊκό Πρωτάθλημα Κ16 του 2017 στην Ποντγκόριτσα του Μαυροβουνίου. Σε πέντε αγώνες, είχε μέσο όρο 7,4 πόντους ανά αγώνα, καθώς η ομάδα του τερμάτισε στη 13η θέση. Το 2018, ο Βάγκνερ είχε μέσο όρο 6 πόντους ανά αγώνα και βοήθησε τη Γερμανία να κερδίσει το χρυσό μετάλλιο στο Τουρνουά Άλμπερτ Σβάιτσερ, μια διοργάνωση για παίκτες κάτω των 18 ετών, στο Μάνχαϊμ της Γερμανίας. Στο Ευρωπαϊκό Πρωτάθλημα Κ18 του 2019 στο Βόλο της Ελλάδας, είχε μέσο όρο 13 πόντους και 4,8 ριμπάουντ ανά αγώνα, οδηγώντας την ομάδα του στην 11η θέση. Απουσίασε από έναν αγώνα λόγω τραυματισμού στην πλάτη. Στο Ευρωμπάσκετ του 2022, είχε μέσο όρο 16,1 πόντους και 4 ριμπάουντ ανά αγώνα, κερδίζοντας την Πολωνία στον αγώνα για το χάλκινο μετάλλιο.

Το 2023, ο Βάγκνερ έγινε παγκόσμιος πρωταθλητής, κερδίζοντας το χρυσό μετάλλιο στο Παγκόσμιο Κύπελλο του 2023 με την Εθνική Γερμανίας, κερδίζοντας στον τελικό τη Σερβία με 83-77. Ήταν η πρώτη φορά που η Γερμανία κέρδισε αυτή τη διοργάνωση.

 Διακρίσεις 

 Εθνική Γερμανίας 

 Παγκόσμιο Κύπελλο: 16x16εσ 2023
 Ευρωμπάσκετ: 16x16εσ 2022

 Ατομικές 
 Καλύτερος Νεαρός Παίκτης στο Πρωτάθλημα Γερμανίας: 2018–19
 Πρώτη All-Rookie Ομάδα του NBA: 2021–22

 Προσωπική ζωή 
Ο Φρανς Βάγκνερ είναι ο μικρότερος αδερφός του παίκτη του NBA, Μόριτς Βάγκνερ, ο οποίος είναι συμπαίκτης του στους Ορλάντο Μάτζικ. Ο Μόριτς έπαιξε τρεις σεζόν κολεγιακής καλαθοσφαίρισης για τους Μίσιγκαν Γούλβερινς και ήταν επιλογή του πρώτου γύρου στο NBA Ντραφτ του 2018.

 Παραπομπές 

 Εξωτερικοί σύνδεσμοι 

 Michigan Wolverines bio
 Προφίλ στο fiba.basketball

Κατηγορία:Γερμανοί καλαθοσφαιριστές
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Γερμανίας
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Παίκτες νικητές Παγκοσμίου Κυπέλλου FIBA
Κατηγορία:Καλαθοσφαιριστές Άλμπα Βερολίνου
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές Ορλάντο Μάτζικ
Κατηγορία:Καλαθοσφαιριστές του NBA
Κατηγορία:Γερμανοί καλαθοσφαιριστές στο NBA
Κατηγορία:Καλαθοσφαιριστές στους Θερινούς Ολυμπιακούς Αγώνες 2024
Κατηγορία:Καλαθοσφαιριστές Ευρωμπάσκετ 2025